Дзень абаронцы Айчыны

Дзень абаронцы Айчыны — свята, якое адзначаецца штогод 23 лютага ў Беларусі, Кыргызстане, Расіі і Таджыкістане. Было ўведзена ў РСФСР 27 студзеня 1922 года, калі Прэзідыум УЦВК РСФСР апублікаваў пастанову аб чацвёртай гадавіне Чырвонай арміі, у якой гаварылася: «У адпаведнасці з пастановай IX Усерасійскага з’езда Саветаў аб Чырвонай арміі Прэзідыум УЦВК звяртае ўвагу выканкамаў на надыходзячую гадавіну стварэння Чырвонай арміі (23 лютага)».

 Гісторыя 

 Узнікненне і ўстанова свята 
16 лютага 1918 года германскае камандаванне афіцыйна заявіла савецкаму прадстаўніку ў Брэст-Літоўску, што а 12 гадзіне 18 лютага канчаецца перамір’е паміж Расіяй і Германіяй і аднаўляецца стан вайны.

18 лютага германскія і аўстра-венгерскія войскі пачалі наступленне па ўсім Усходнім фронце. Іх рух быў даволі імклівым, бо ў бальшавікоў практычна не было дастатковай колькасці ўзброеных падраздзяленняў, якія змаглі б спыніць прасоўванне варожых войск. Ураду РСФСР патрабавалася стварыць пралетарскую армію за максімальна кароткі тэрмін.

23 лютага 1918 года быў апублікаваны заклік СНК ад 21 лютага «Сацыялістычная айчына ў небяспецы»Газета Временного рабочего и крестьянского правительства. — 23.2.1918. — № 31 (76).. Таксама ў гэты дзень пачаўся масавы запіс добраахвотнікаў у Чырвоную армію, а 25 лютага на фронт адправіліся першыя чырвонаармейскія атрады. З узнікненнем першых падраздзяленняў Чырвонай арміі нямецкае наступленне было спыненаНиколаев П. А. «Интервенция Германии». // «Интервенция на Северо-Западе России 1917—1920 гг.». — Российская академия наук, Институт российской истории, Санкт-Петербургский филиал. СПб.: «Наука», 1995, с. 93—99..

10 студзеня 1919 года старшыня Вышэйшай ваеннай інспекцыі РСЧА Мікалай Падвойскі адпраўляе да УЦВК прапанову адсвяткаваць гадавіну РККА 28 студзеня. Яго просьба прыходзіць са спазненнем і разглядалася толькі 23 студзеня. У выніку УЦВК адмаўляе ў сувязі са спазненнем прапановы. Тым не менш, 24 студзеня Прэзідыум Массавета разглядае пытанне аб правядзенні свята ў гадавіну стварэння Чырвонай арміі і сумяшчае святкаванне с Днём чырвонага падарунка — 17 лютага. Дзень чырвонага падарунка планаваўся як дабрачынная акцыя, калі насельніцтва, паводле задумы бальшавікоў, павінна было ахвяраваць падарункі для чырвонаармейцаў. Але праз тое, што 17 лютага патрапіла на панядзелак, Дзень чырвонага падарунку і, адпаведна, гадавіну РККА адклалі на бліжэйшую нядзелю, гэта значыць на 23 лютага.

Затым свята было на некалькі гадоў забыта і адноўлена ў 1922 годзе. 27 студзеня таго ж года была апублікавана пастанова Прэзідыума УЦВК аб 4-й гадавіне Чырвонай арміі.

 СССР 
У СССР з 1922 года дата 23 лютага традыцыйна адзначалася як Дзень Чырвонай арміі, з 1946 года — Дзень Савецкай арміі, з 1949 года — Дзень Савецкай Арміі і Ваенна-Марскога Флоту.

 Сучаснасць 
Пасля распаду СССР свята перайменавана ў Дзень абаронцы айчыны. Яго адзначаюць у шэрагу краін СНД (Расія, Беларусь, Таджыкістан, Кыргызстан), а таксама ў непрызнанай Прыднястроўскай Малдаўскай РэспубліцыВоенно-спортивный праздник, посвященный Дню защитника Отечества — 23/02/18.

 Дзень абаронцы Айчыны па краінах 

 Беларусь 
У Беларусі ўказам № 157 ад 26.3.1998 года 23 лютага вызначаны «Дзень абаронцаў Айчыны і Узброены сіл Рэспублікі Беларусь». Працоўны дзень. У ідэалогіі рэжыму Лукашэнкі гісторыя беларускіх узброеных сіл пачынаецца са старэння Рабоча-сялянскай Чырвонай арміі, якая паводле гэтай ідэалогіі сыграла вырашальную ролю ў станаўленні і захаванні беларускай дзяржаўнасці. 23 лютага ў Беларусі праводзяць ваенна-гістарычныя рэканструкцыіНа «Линии Сталина» отметили 23 февраля историческими реконструкциями — Белновости, 25.02.18, ваенныя парадыВоенный парад. Гродно // Army.Belarus і канцэрты. Таксама праходзяць сумесныя святочныя мерапрыемствы беларускіх і расійскіх ваенныхРоссийские и белорусские десантники на лыжах отметили 100-летие Красной армии В Пскове в честь Дня защитника Отечества прошёл парад. Среди участников были белорусские десантники.

З нагоды стагоддзя Узброеных Сіл Беларусі 23 лютага 2018 года ў Гродне адбыўся парад з удзелам авіяцыі, а таксама праведзены святочны салют трыццаццю залпамі ў Мінску, крэпасці-героі Брэсце, у Віцебску, Гомелі, Гродне і МагілёвеВоенный парад в Гродно прошел с участием авиацииПриказ министра обороны Республики Беларусь от 7 февраля 2018 г. № 170 .

У Беларусі 23 лютага — масавае свята, якое адзначаецца ў працоўных калектывах, школах і ў сем’ях. Але на пытанне пра кола асоб, якія заслугоўваюць персанальнага віншавання ў гэты дзень, няма кансенсуснага адказу. Ёсць тры думкі, першая — віншаванні трэба адрасаваць толькі прафесійным вайскоўцам (незалежна ад полу); другая — віншаваць трэба ўсіх, хто так ці інакш меў дачыненне да арміі, асабліва ветэранаў Вялікай Айчыннай вайны (таксама незалежна ад полу); трэцяя — свята ўсіх беларускіх грамадзян мужчынскага полу, уключаючы хлопчыкаў і мужчын, якія не маюць дачынення да арміі. Віншаванне можа неадназначна ўспрымацца чалавекам, які прайшоў тэрміновую службу, калі ён планаваў яе пазбегнуць, але не здолеў гэтага (напрыклад, праз адмену адтэрміноўкі студэнтам у 1980-я гады), або калі служба мела цяжкія наступствы.

 Кыргызстан 
У Кыргызстане Дзень абаронцы Айчыны адзначаецца 23 лютага. Гэты дзень стаў непрацоўным святочным днём, дзякуючы Працоўнаму Кодэксу, прынятаму ў 2004 годзе (артыкул 113). У Бішкеку ў гэты дзень на плошчы перад будынкам мэрыі праходзіць урачыстая пабудова асабістага складу Бішкекскага гарнізона, пасля чаго вайскоўцы ў суправаджэнні аркестра праходзяць парадам да галоўнай плошчы сталіцыВоенный парад прошел в Киргизии в День защитника ОтечестваВ центре Бишкека военные устроили марш по случаю 23 февраля (видео) .

 ПМР 
У Прыднястроўі Дзень абаронцы айчыны з’яўляецца дзяржаўным святам і адзначаецца 23 лютага. Асноўныя святочныя мерапрыемствы праходзяць у Ціраспалі. У іх прымаюць удзел Прэзідэнт рэспублікі і кіраўнікі сілавых ведамстваў.

 Расія 
З 2002 года па рашэнні Дзяржаўнай думы ФС РФ 23 лютага ў Расіі з’яўляецца непрацоўным днём і гэтая дата адзначаецца як «Дзень абаронцы Айчыны» ў адпаведнасці з Федэральным законам РФ «Аб днях вайсковай славы (пераможных днях) Расіі» (1995 год).Дзень абаронцы Айчыны: гісторыя і традыцыі свята

24 сакавіка 2006 года Дзярждума пастанавіла выключыць з афіцыйнага апісання свята ў законе словы «Дзень перамогі Чырвонай Арміі над кайзераўскімі войскамі Германіі (1918 г.)», а таксама выкласці ў гэтым законе ў назве дадзенага свята паняцце «абаронца» ў адзіным ліку (паводле таго, як гэтае свята да таго моманту ўжо называўся згодна з арт. 112 Працоўнага кодэкса РФ).

Сёння 23 лютага ў Расіі ўспрымаецца як свята мужчын, якое святкуецца як калегамі ў сваіх калектывах, так і ў сем’ях, і носіць масавы характар. У гэты дзень віншуюць таксама і жанчын — ветэранаў Вялікай Айчыннай вайны, жанчын-вайскоўцаў. Адна з традыцый свята ў Маскве — урачыстая цырымонія ля сцен Крамля, ускладанне вянкоў да Магілы Невядомага Салдата. У Аляксандраўскім садзе прыбываюць Прэзідэнт Расіі, кіраўнікі абедзвюх палат Федэральнага сходу, ваеннае кіраўніцтва, прадстаўнікі іншых галін улады, кіраўнікі палітычных партый, царкоўныя дзеячыВ День защитника Отечества Святейший Патриарх Кирилл возложил венок к могиле Неизвестного солдата у Кремлевской стены. Пасля хвіліны маўчання гучыць дзяржаўны гімн, затым урачыстым маршам праходзіць рота ганаровай варты. Асобныя масавыя мерапрыемствы ладзяць і палітычныя партыі23 февраля 2018 года. Москва. Шествие КПРФ.. Увечары вышэйшае кіраўніцтва краіны прысутнічае на святочным канцэрце, прысвечаным Дню абаронцы Айчыны. Таксама ўвечары ў Маскве і ў многіх іншых гарадах Расіі вырабляецца святочны салютПолная программа мероприятий на 23 февраля в Волгограде. У Пскове праводзяць урачыстыя канцэрты, прысвечаныя Дню абаронцы Айчыны, а таксама парад ля помніка, прысвечанага першым баям Чырвонай АрмііВ Пскове состоялся торжественный концерт, приуроченный к 100-летию Красной армии и Дню защитника Отечества 23 февраля 2016 года на площади у стелы в Крестах состоялся парад войск в честь Дня защитника ОтечестваПарад в Крестах 23 февраля 2017 года . Уладкоўваюцца рэканструкцыі падзей лютага 1918 годаМасштабная историческая реконструкция к столетию образования РККА состоялась в Пскове (ВИДЕО)Празднование Дня защитника Отечества в Псковской области. У Севастопалі праходзіць мітынг, прысвечаны не толькі Дню абаронцы Айчыны, але і Дню народнай волі, заснаванага ў памяць аб падзеях 2014 года. Тады 23 лютага ў цэнтры Севастопаля тысячы людзей выступілі за ўз’яднанне з РасіяйДвойной праздник: в Севастополе отметили 23 Февраля и День народной волиВыпуск «Севинформбюро» от 23 февраля 2018 года.

Для большасці грамадзян Расіі Дзень абаронцы Айчыны — важная і значная дата. У гарадах праводзяцца шматлікія масавыя святочныя мерапрыемствыПрограмма празднования 23 февраля в ПетербургеПлан массовых мероприятий в городе Севастополе, посвящённых Дню защитника Отечества и Дню Народной воли . Па выніку апытання Фонду «Грамадская думка», праведзенага ў лютым 2013 года, так заяўляюць 77 адсоткаў апытаныхО российской армии и 23 февраля.

 Таджыкістан 
У Таджыкістане 23 лютага адзначаецца як Дзень абаронцы і Дзень стварэння Узброеных СілПарад в Душанбе 23 февраля 2013 года (видео) .

У студзені 1992 года Указам Прэзідэнта Таджыкістана быў утвораны Камітэт абароны Рэспублікі Таджыкістан, у падпарадкаванне якога ўвайшлі дыслакаваныя на тэрыторыі краіны часці і злучэнні, ваенкаматы, штабы, установы і фарміраванні грамадзянскай абароны, ваенныя кафедры ВНУ, ваенна-юрыдычныя органы, часці забеспячэння і абслугоўвання. Быў пачаты працэс фарміравання нацыянальнай гвардыі. 18 снежня 1992 г. у адпаведнасці з указам Прэзідыума Вярхоўнага Савета РТ было ўтворана Міністэрства абароны Таджыкістана і гэта паслужыла пачаткам працэсу стварэння нацыянальных Узброеных Сіл. Першыя падраздзяленні, часці і злучэнні былі сфармаваныя на базе атрадаў Народнага фронту.

23 лютага 1993 года ўпершыню пасля набыцця незалежнасці, у разгар грамадзянскай вайны ў Душанбэ адбыўся ваенны парад Узброеных Сіл. З улікам таго, што гістарычна 23 лютага адзначаўся як дзень абаронцы, кіраўніцтва краіны прыняло рашэнне аб’явіць гэты дзень Днём стварэння Узброеных Сіл Таджыкістана23 февраля — День защитника и День образования Вооружённых Сил Таджикистана .

 Крыніцы 

 Спасылкі 

 Лев Козлов, Иван Выхин. Правда о 23 февраля или история возникновения праздника
 Владимир Гривенко. Историческое переосмысление 23 февраля
 Депутаты Госдумы решили изъять исторический миф из названия праздника 23 февраля
 23 февраля — День поработителя Отечества. Заявление Председателя Русского Обще-Воинского Союза
 «23 февраля: исторический казус или конъюнктура?», Би-Би-Си, 23 февраля 2015

Катэгорыя:Святы паводле алфавіта
Катэгорыя:Святы СССР
Катэгорыя:Святы Беларусі
Катэгорыя:Святы Расіі